**COMPETENTA DE SOLUȚIONARE A CERERILOR**

**PENTRU DEPUNEREA ȘI ELIBERAREA C.E.I.**

Având în vedere **dispozițiile art.14 alin.( 11 )** și ale **art.142**din **Ordonanța de urgență a Guvernului nr.97/2005 privind evidența, domiciliul, reședința și actele de identitate ale cetățenilor români, republicată, cu modificările și completările ulterioare, precum extinderea emiterii la nivel național al cărților electronice de identitate ( C.E.I.)**. se au în vedere următoarele:

**Art.1** Începând cu data de **1 august 2025** se inițiază ***proiectul Pilot de preluare a* cererilor *pentru eliberarea C.E.I****.* ***indiferent de locul de domiciliu******al solicitantului.***

**Art.2** **(1)** Începând cu data de **1 august 2025**, *cererile pentru eliberarea C.E.I. se preiau și* ***se soluționează de către orice serviciu******public comunitar de evidență a persoanelor (s.p.c.e.p.****)* ***indiferent de locul de domiciliu******al persoanei fizice*;**

**(2)** Dispozițiile alin.( 1) nu se aplică în situația în care *dovada adresei de domiciliu* se face prin aplicarea prevederilor *art.28 alin.(1) litc) din O.U.G. nr.97/2005,republicată, cu modificările și completările ulterioare (se necesită verificări în teren privind dovada adresei de domiciu);*

(3) Dispozițiile alin.(1) nu se aplică în situația exprimării opțiunii pentru Cartea de Identitate Simplă;

(4) Dispozițiile alin.( 1) nu se aplică în situația eliberării unei Cărți de Identitate Provizorie;

(5) Dispozițiile alin.( 1) nu se aplică în situația aplicării vizei de reședință.

**Art.3 (1) *C.E.I. poate fi ridicată de la nivelul oricărui s.p.c.e.p.*** în funcție de opțiunea solicitantului exprimată la momentul depunerii cererii.

**(2)** În situația în care solicitantul optează pentru ridicarea C.E.I. de la alt s.p.c.e.p. termenul de eliberare ***se prelungește cu 10 zile*** ***lucrătoare*** față de cel stabilit la nivelul s.p.c.e.p. la care cererea a fost depusă.

**(3)** La depunerea cererii solicitantul va fi informat expres cu privire la termenul prevăzut la alin.(2).

**(4)** Dispozițiile alin.(1) nu se aplică în situația exprimării opțiunii pentru Cartea de Identitate Simplă;

**(5)** Dispozițiile alin.( 1) nu se aplică în situația eliberării unei Cărți de Identitate Provizorie;

**Art.4 (1)** Pentru situații deosebite, precum: motive medicale, persoana a fost arestată ori alte astfel de cazuri în care solicitantul nu se poate deplasa la s.p.c.e.p. la care a depus cererea, C.E.I. poate fi trasmisă la nivelul s.p.c.e.p. pe raza căruia persoana declară că se află, în baza solicitării scrise a titularului și a documentelor justificative depuse în acest sens.

**(2)** Cererea și documente justificative prevăzute la alin.(1) se depun la s.p.c.e.p. de la care urmează să fie ridicată C.E.I.

**Art.5 (b)** legături către informații referitoare la cartea electronică de identitate existente la :

**https ://carteadeidentitate.gov.ro** și <https://hub.mai.gov.ro/aplicatie-cei>

**(c)** În ceea ce privește cartea de identitate simplă , **C.I.S. :**

 ***i.*** face dovada identității, a cetățeniei române și a domiciliului în România;

 ***ii.***  **nu**constituie document de călătorie în statele membre ale Uniunii Europene;

 ***iii. nu*** permite titularului accesarea serviciilor publice sau private electronice;

***iv.*** se eliberează ***în termen de 30 zile de la data solicitării, fără a exista posibilitatea urgentării;***

**(d)** Prelungirea cu **10 zile lucrătoare a termenului de eliberare a C.E.I.** în situația în care solicitantul exprimă opțiunea de ridicare de la nivelul altui s.p.c.e.p. la momentul depunerii cererii.

**Art.6** În toate situațiile solicitantul **C.E.I. trebuie să facă dovada adresei** de domiciliu, astfel:

1. Prin accesarea aplicației, care este interconectată cu sistemele gestionate de **Agenția Națională de Cadastru și Publicitate Imobiliară** pentru cetățenii români a căror locuință figurează înscrisă în **cartea funciară**, de către funcționarul de evidență a persoanelor care obține informațiile necesare;
2. În cazul în care solicitantul nu este proprietarul imobilului este necesar și consimțământul de primire în spațiu a găzduitorului. Declarația de primire în spațiu poate fi dată în fața lucrătorului din cadrul s.p.c.e.p. unde de depun documentele sau pe raza căruia locuiește găzduitorului, precum și a polițistului de siguranță publică, a notarului public ori a funcționarului misiunii diplomatice sau oficiului consular al României.

 **Art.7** La nivelul fiecărui s.p.c.l.e.p. se realizează și se dispun măsuri astfel încât să fie îndeplinite următoarele condiții minimale:

1. Preluarea cererilor pentru C.E.I. pe baza programării prin HUB MAI să se realizeze pentru o perioadă de minim 4 ore/zi, pentru cel puțin 3 zile/săptămână;
2. Stabilirea unui program de preluare a cererilor pentru actul de identitate, formulate pentru situații deosebite, fără o programare prealabilă.